Diari Oficial de la Generalitat Valenciana


Sumari del DOGV 2696, del 26-02-1996 (1996/837548)

ORDRE de 5 de febrer de 1996, de la Conselleria d'Agricultura i Medi Ambient per la qual es regula la comanda de determinades funciones a les cambres agràries provincials.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/02/05/(3)/dof/vci/html**

### Dades del document

Número de DOGV
:   2696

Data del DOGV
:   26-02-1996

Secció del DOGV
:   DISPOSICIONS GENERALS

Número del document
:   1996/837548


Data del document
:   05-02-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 5 de febrer de 1996, de la Conselleria d'Agricultura i Medi Ambient per la qual es regula la comanda de determinades funciones a les cambres agràries provincials.   
La disposició addicional primera de la Llei 5/1995, de 20 de març, de la Generalitat Valenciana, en els paràgrafs segon i tercer, estableix que els ajuntaments han de comunicar a la conselleria competent en matèria agrària l'aprovació i modificació del Reglament del Consell Agrari Municipal, així com la seua constitució, composició i les alteracions que s'hi produïsquen i, així mateix, els consells agraris municipals anteriorment constituïts s'adequaran a allò que estableix la llei, en el termini d'un any, i es comunicarà a la conselleria competent en matèria agrària.  
La Conselleria d'Agricultura i Medi Ambient arxiva i custodia aquesta documentació, la qual, per al millor compliment de les seues finalitats, precedeix que siga sistematitzada, de tal manera que es crea el Directori de Consells Agraris Municipals.  
Les cambres agràries provincials, de conformitat amb la Llei 23/1986, de 24 de desembre, de Règim Jurídic de les Cambres Agràries, constitueixen els òrgans de representació en l'àmbit provincial, i la llei els atribueix, així mateix, les funcions de consulta i col·laboració amb l'administració, amb la qual cosa poden assumir la realització d'aquelles funcions que siguen encomanades per l'administració i, en consideració al fet que la potenciació de les cambres agràries i el foment dels consells agraris municipals són elements de política agrària a dur a terme, per tot això,  
ORDENE   
Article primer  
Es crea en la Conselleria d'Agricultura i Medi Ambient el directori de consells agraris municipals, que constarà d'un arxiu on es dipositaran un exemplar de l'acord de constitució, els estatuts del Consell Agrari Municipal, un certificat de la composició, i els altres documents que es presenten. Aquest directori s'organitzarà per províncies.  
Article segon  
1. S'encomana a les cambres agràries provincials el manteniment del directori de consells agraris municipals en el seu àmbit territorial.  
2. Així mateix, s'encomana a les cambres agràries provincials l'actualització i manteniment de l'inventari d'explotacions agràries de la Comunitat Valenciana.  
Article tercer  
1. Per a la realització de les funcions que s'estableixen en l'article anterior, s'utilitzaran els mitjans materials i personals de la Conselleria d'Agricultura i Medi Ambient que actualment presten els seus serveis a les cambres agràries provincials, o que puguen ser-hi destinats en el futur, així com els mitjans materials i personals propis d'aquestes cambres agràries.  
2. Aquests treballs es realitzaran de conformitat amb les instruccions dictades amb aquesta finalitat per la Direcció General de Comercialització, Indústries i Relacions Agràries, que podrà supervisar-ne el desenvolupament tècnic i administratiu i sol·licitar els informes que considere.  
Article quart  
Si es considera que els mitjans materials i personals existents en la cambra agrària provincial, d'acord amb l'article tercer, no són suficients per a dur a terme els treballs, s'autoritza amb caràcter exclusiu la col·laboració tècnica de les organitzacions professionals agràries, que es formalitzarà en un programa de col·laboració entre l'organització agrària i la corresponent cambra agrària provincial, que haurà de ser prèviament aprovat per la Conselleria d'Agricultura i Medi Ambient. Els programes podran acollir-se al finançament que s'hi establisca.  
DISPOSICIó TRANSITòRIA  
L'efectivitat de les comandes de funcions objecte d'aquesta ordre quedarà supeditada a l'aprovació pels respectius plens de cada cambra agrària provincial.  
DISPOSICIONS FINALS  
Primera  
S'autoritza la Direcció General de Comercialització, Indústries i Relacions Agràries a dictar les resolucions que considere necessàries per al desenvolupament d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 5 de febrer de 1996  
La consellera d'Agricultura i Medi Ambient,  
M. àNGELS RAMóN-LLIN I MARTíNEZ


Còpia Permalink ELI